== Forskrifter i medhold av § 4 tredje ledd i lov 24. mars 1972 nr. 11 om angrefrist ved visse avtaler om forbrukerkjøp, fastsatt ved kgl. resolusjon av samme dato.

=== § 1

Det formular som er nevnt i § 4 i lov 24. mars 1972 nr. 11 om
angrefrist ved visse avtaler om forbrukerkjøp, skal være innrettet
slik som vedlegget til disse forskriftene viser, enten på bokmål eller
på nynorsk.

Formularet skal inne inneholde annet enn teksten i vedlegget og
lovteksten.  Teksten i vedlegget inntas på den ene siden av formularet
og lovteksten på den annen side.

Selgeren skal fylle ut navn og adresse i formularets del A nr. 2.
Brukes et formular uten slik utfylling, er salgsavtalen ugyldig.

Formularets del C nr. 1 skal fylles ut av selgeren, for så vidt han
vil begrense representantens fullmakt.  Del C behøver imidlertid ikke
tas med i formularet når selger opptrer uten representant eller når
representantens fullmakt ikke er begrenset.

=== § 2

Disse forskrifter trer i kraft 1. juli 1972.
